अपने भाषण के शुरू में ही उन्होंने कहा:‘‘सिंगापुर यह भी दिखाता है कि जब देश किसी एक या दूसरी ताकत के पीछे नहीं, बल्कि सिद्धांत के पक्ष में खड़े होते हैं, तो वे दुनिया भर में सम्मान अर्जित करते हैं और अंतरराष्ट्रीय मामलों में उनकी बात सुनी जाती है। और जब वे अपने यहां विविधता को मान देते हैं, तो वे बाहर भी समावेशी विश्व चाहते हैं।’’ देश में विविधता भारत की अपनी संकल्पना में निहित है। इसमें धर्म, भाषा, निजी कानून, संस्कृति, खान-पान, पहनावा आदि की विविधता शामिल है। पर कुछ ताकतवर समूह हैं जो विविधता का विरोध करते या मखौल उड़ाते हैं और एकरूपता पर जोर देते हैं। वे दावा करते हैं कि जो भी हिंदुस्तान में रहते हैं, हिंदू हैं।